दसवीं में पाए थे 88.7% मार्क्स; मैथमेटिक्स और फिजिक्स में 95 से ज्यादा अंक मिले
South Indian Film Industry's Leading Actress Samantha Ruth Prabhu 10th Report Card Goes Viral साउथ सिनेमा की लीडिंग एक्ट्रेस सामंथा रुथ प्रभु का दसवीं का रिपोर्ट कार्ड वायरल हो रहा है। उनका रिपोर्ट कार्ड देखने के बाद कहा जा सकता है
साउथ सिनेमा की लीडिंग एक्ट्रेस सामंथा रुथ प्रभु का दसवीं का रिपोर्ट कार्ड वायरल हो रहा है। उनका रिपोर्ट कार्ड देखने के बाद कहा जा सकता है कि एक्टिंग के साथ-साथ पढ़ाई में भी सामंथा काफी अव्वल रही हैं। सामंथा ने अपने सोशल मीडिया पर इस रिपोर्ट कार्ड को शेयर भी किया है।
इस मार्कशीट पर नजर डालें तो पता चलता है कि सामंथा ने लगभग हर सब्जेक्ट में टॉप किया है। उनके मैथमेटिक्स में 100 में से 99 नंबर हैं, वहीं फिजिक्स में उन्होंने 95 नंबर स्कोर किया है। इंग्लिश में भी उनके 90 मार्क्स हैं।
10th में स्कोर किया था 88.7% मार्क्स
सोशल मीडिया पर सामंथा का दसवीं का रिपोर्ट वायरल हुआ तो खुद एक्ट्रेस भी इसे शेयर करने से खुद को नहीं रोक पाईं। उन्होंने लिखा, 'हा हा, ये फिर से सामने आ गया।' सामंथा ने इसके साथ एक लव इमोजी भी शेयर किया है।
सामंथा की रिपोर्ट कार्ड को देखने पर पता चलता है कि उन्होंने 43 स्टूडेंट्स की क्लास में टॉप किया है। यहां तक कि उनके REMARK में भी लिखा है कि वो ( सामंथा) स्कूल के लिए एक एसेट के समान हैं। सामंथा ने 1000 के कुल टोटल में 887 मार्क्स स्कोर किया है। इस हिसाब से उन्होंने 88.7% मार्क्स अर्जित किए हैं।
B.Com कर चुकी हैं सामंथा
सामंथा ने चेन्नई के होली एंजल्स इंडियन हायर सेकेंडरी स्कूल से स्कूलिंग की। इसके बाद उन्होंने चेन्नई के स्टेला मेरिस कॉलेज से B.Com किया। ग्रेजुएशन के फाइनल ईयर में ही सामंथा ने मॉडलिंग की शुरुआत कर दी थी। मॉडलिंग में आने के बाद सामंथा ने पढ़ाई छोड़ दी और अपने एक्टिंग करियर पर ध्यान देना शुरू कर दिया। हालांकि सामंथा ने एक बार कहा था कि पढ़ाई छोड़ना उनकी चॉइस नहीं बल्कि मजबूरी थी।
पिता के पास पढ़ाने को नहीं थे पैसे
सामंथा ने कॉफी विद करण के एक एपिसोड में कहा था कि उनके पेरेंट्स के पास पैसे नहीं थे जिसकी वजह से उन्हें पढ़ाई छोड़नी पड़ी थी। उन्होंने कहा, 'मेरे पास कोई चॉइस नहीं थी क्योंकि घर पर कुछ सही नहीं चल रहा था। हमारे पास आगे की पढ़ाई करने के लिए पैसे नहीं थे। जब मेरे पिता ने कहा कि मैं तुम्हारी फीस नहीं भर सकता तो मेरी लाइफ पूरी तरह बदल गई।'
बुरी तरह फ्लॉप हुई सामंथा की फिल्म शाकुंतलम
सामंथा की फिल्म शाकुंतलम बुरी तरह फ्लॉप हो गई है। तकरीबन 50 करोड़ के बजट में बनी इस फिल्म ने अब तक सिर्फ 10 करोड़ के आस-पास का बिजनेस किया है। कालिदास के नाटक 'अभिज्ञान शाकुंतलम' पर बेस्ड ये फिल्म 14 अप्रैल 2023 को रिलीज हुई थी। इस फिल्म में राजा दुष्यंत और शकुंतला की प्रेम कहानी को दिखाया गया है। शकुंतला का रोल सामंथा ने निभाया है जबकि राजा दुष्यंत के किरदार में एक्टर देव मोहन नजर आए।
शादी टूटने के बाद लोगों ने घर रहने की दी थी सलाह
फिल्मों के अलावा सामंथा अपने पर्सनल लाइफ की वजह से भी सुर्खियों में रहती हैं। कुछ दिनों पहले एक इंटरव्यू में उन्होंने कुछ बड़े खुलासे किए थे। सामंथा के मुताबिक, उन्हें लोगों ने फिल्म पुष्पा के लिए आइटम सॉन्ग ‘ओ अंटवा’ करने से मना किया था। सामंथा का कहना था कि उनके करीबी लोग नहीं चाहते थे कि वो तलाक के वक्त कोई आइटम सॉन्ग करें।
सामंथा के मिस मालिनी के साथ इंटरव्यू में कहा, 'मैंने सोचा कि क्या मैंने कोई अपराध किया है? मैं क्यों छिपकर रहूं। मैंने कुछ भी गलत नहीं किया था। मैंने शादी को अपना 100% दिया। अब वो नहीं चली इसमें मेरा कोई कसूर नहीं है। मैं अपने आप को दोष नहीं दे सकती थी और न ही गिल्ट महसूस कर सकती थी।'
